stanford-oval/wikipedia huggingface dataset:
NHL:n varaustilaisuus 2023
Ennakkoarviot

Sportsnetin ennakkoarvion kärkikymmenikkö huhtikuulta 2023:
| Sija | Nimi | Pelipaikka | Seura |
| --- | --- | --- | --- |
| 1. |  Connor Bedard | KH | Regina Pats (WHL) |
| 2. |  Adam Fantilli | KH | Michiganin yliopisto (NCAA) |
| 3. |  Matvei Mitškov | OL | SKA Pietari (KHL) |
| 4. |  Leo Carlsson | KH | Örebro HK (SHL) |
| 5. |  Will Smith | KH | USNTDP |
| 6. |  Zachary Benson | VL | Winnipeg Ice (WHL) |
| 7. |  Colby Barlow | OL | Owen Sound Attack (OHL) |
| 8. |  Ryan Leonard | OL | USNTDP |
| 9. |  David Reinbacher | P | EHC Kloten (National League) |
| 10. |  Samuel Honzek | VL | Vancouver Giants (WHL) |
Varaukset > 1. kierros

| # | Pelaaja | Kansallisuus | Varaaja | Joukkue |
| --- | --- | --- | --- | --- |
| 1 | Connor Bedard (KH) |  Kanada | Chicago Blackhawks | Regina Pats (WHL) |
| 2 | Leo Carlsson (KH) |  Ruotsi | Anaheim Ducks | Örebro HK (SHL) |
| 3 | Adam Fantilli (KH) |  Kanada | Columbus Blue Jackets | Michiganin yliopisto (NCAA) |
| 4 | Will Smith (KH) |  Yhdysvallat | San Jose Sharks | USNTDP (USHL) |
| 5 | David Reinbacher (P) |  Itävalta | Montreal Canadiens | EHC Kloten (National League) |
| 6 | Dmitri Simašev (P) |  Venäjä | Arizona Coyotes | Loko Yaroslavl (MHL) |
| 7 | Matvei Mitškov (OL) |  Venäjä | Philadelphia Flyers | SKA Pietari (KHL) |
| 8 | Ryan Leonard (OL) |  Yhdysvallat | Washington Capitals | USNTDP (USHL) |
| 9 | Nate Danielson (KH) |  Kanada | Detroit Red Wings | Brandon Wheat Kings (WHL) |
| 10 | Dalibor Dvorský (KH) |  Slovakia | St. Louis Blues | AIK IF (HockeyAllsvenskan) |
| 11 | Tom Willander (P) |  Ruotsi | Vancouver Canucks | Rogle BK (J20 Nationell) |
| 12 | Daniil But (VL) |  Venäjä | Arizona Coyotes (Ottawalta) | Lokomotiv Yaroslavl (KHL) |
| 13 | Zach Benson (VL) |  Kanada | Buffalo Sabres | Wenatchee Wild (WHL) |
| 14 | Brayden Yager (KH) |  Kanada | Pittsburgh Penguins | Moose Jaw Warriors (WHL) |
| 15 | Matthew Wood (VL) |  Kanada | Nashville Predators | UConn Huskies (NCAA) |
| 16 | Samuel Honzek (VL) |  Slovakia | Calgary Flames | Vancouver Giants (WHL) |
| 17 | Axel Sandin Pellikka (P) |  Ruotsi | Detroit Red Wings (NY Islandersilta Vancouverin kautta) | Skellefteå AIK (SHL) |
| 18 | Colby Barlow (VL) |  Kanada | Winnipeg Jets | Owen Sound Attack (OHL) |
| 19 | Oliver Moore (KH) |  Yhdysvallat | Chicago Blackhawks (Tampa Baylta) | USNTDP (USHL) |
| 20 | Eduard Šalé (VL) |  Tšekki | Seattle Kraken | HC Kometa Brno (Extraliga) |
| 21 | Charlie Stramel (KH) |  Yhdysvallat | Minnesota Wild | Wisconsin Badgers (NCAA) |
| 22 | Oliver Bonk (P) |  Kanada | Philadelphia Flyers (Los Angelesilta Columbus Blue Jacketsin kautta) | London Knights (OHL) |
| 23 | Gabe Perreault (OL) |  Yhdysvallat | New York Rangers | USNTDP (USHL) |
| 24 | Tanner Molendyk (P) |  Kanada | Nashville Predators (Edmontonilta) | Saskatoon Blades (WHL) |
| 25 | Otto Stenberg (KH) |  Ruotsi | St. Louis Blues (Torontolta) | Frölunda HC (SHL) |
| 26 | Quentin Musty (VL) |  Yhdysvallat | San Jose Sharks (New Jerseyltä) | Sudbury Wolves (OHL) |
| 27 | Calum Ritchie (KH) |  Kanada | Colorado Avalanche | Oshawa Generals (OHL) |
| 28 | Easton Cowan (OL) |  Kanada | Toronto Maple Leafs (Bostonilta Washingtonin kautta) | London Knights (OHL) |
| 29 | Theo Lindstein (P) |  Ruotsi | St. Louis Blues (Dallasilta NY Rangersin kautta) | Brynäs IF (SHL) |
| 30 | Bradly Nadeau (VL) |  Kanada | Carolina Hurricanes | Penticton Vees (BCHL) |
| 31 | Mihail Guljajev (P) |  Venäjä | Colorado Avalanche (Florida Montrealin kautta) | Avangard Omsk (KHL) |
| 32 | David Edstrom (KH) |  Ruotsi | Vegas Golden Knights | Frolunda HC (J20 Nationell) |
Aiheesta muualla

Luettelo varauskelpoisista pelaajista Elite Prospects -sivustolla.
Nový most

| Nový most |
| --- | --- |

Ylittää:  Tonava
Sijainti:   Bratislava, Slovakia
Siltatyyppi:  vinoköysisilta
Pisin jänneväli:  303 m
Pituus:  431,8 m
Leveys:  21,0 m
Korkeus:  84,60 m
Avattu liikenteelle:  26. elokuuta 1972
Koordinaatit:  48°8′18.3″N, 17°6′16.4″E
Lisää silta-artikkeleitaArkkitehtuurin teemasivulla
Nový most (suom. Uusi silta) on Tonavan ylittävä maantiesilta Slovakian pääkaupungissa Bratislavassa. Se on maailman seitsemänneksi suurin vinoköysisilta. Silta on 431,8 metriä pitkä, ja sitä kannattaa yksi 84,6 metriä korkea pyloni, jonka huippu on lentävän lautasen näköinen.
Nový most oli Bratislavan toinen Tonavan ylittävä silta Starý mostin (suom. Vanha silta) jälkeen. Se rakennettiin 1967–1972, ja sen suunnittelijat olivat A. Tesár, J. Lacko ja I. Slameň. Sillan alkuperäinen nimi oli Most SNP (Slovakian kansannousun silta). Nový most yhdistää vanhankaupungin Petržalkan osa-alueeseen.
Sillan ravintolasta avautuu näkymä Bratislavaan
Pylonin huipulla on ravintola ja sen yllä näköalatasanne, josta näkee koko Bratislavan. Huipulle pääsee pylonin toisessa pilarissa olevalla hissillä. Toisessa pilarissa on rappuset.
Aiheesta muualla

Wikimedia Commonsissa on kuvia tai muita tiedostoja aiheesta .
UFO-ravintola (englanniksi) (slovakiksi)
Nový Most Structurae-tietokannassa (englanniksi)
Now (Astrud Gilberton albumi)

| Now Astrud Gilberto |
| --- | --- | --- |

Studioalbumin tiedot
 Äänitetty : Blue Rock Studio, New York
 Julkaistu: 1972
 Tyylilaji: maailmanmusiikki, poprock
 Kesto: 34.46
 Levy-yhtiö: Perception
Astrud Gilberton muut julkaisut
| Gilberto with Turrentine 1971 | Now 1972 | That Girl from Ipanema 1977 |
Now on brasilialaisen bossa nova -laulajan Astrud Gilberton studioalbumi, jonka Perception Records -levy-yhtiö julkaisi vuonna 1972. Albumi nauhoitettiin Blue Rock Studiolla New Yorkissa.
Kappaleet

Zigy Zigy Za – 4.03
Make Love to Me – 3.16
Baiao – 3.00
Touching You – 3.48
Gingele – 3.59
Take It Easy, My Brother Charlie – 3.22
Where Have You Been? – 3.05
General da Banda – 3.36
Bridges – 3.46
Daybreak (Walking Out on Yesterday) – 2.51
Okhaldhungan piirikunta

| Okhaldhungan piirikunta ओखलढुङ्गा, Okhalḍhuṅgā |
| --- | --- |
 Okhaldhungan piirikunnan sijainti Nepalissa.
 Koordinaatit: 27.316°N, 86.502°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Sagarmathan
Hallinto:  
 – hallinnollinen keskus:  Okhaldhunga (4 963 as., 2011); Siddicharan (2014-, ?)
Pinta-ala  ():  1 074 km²
Väkiluku (2011)  ():  147 984
 – väestötiheys:  138 as./km²
HDI (2011):  0,468
Lyhenteet:  
 – ISO 3166:  NP-SA
 
ddcokhaldhunga.gov.np
 Okhaldhungan piirikunnan kartta. Hallintokeskus Okhaldhungan sijainti käy ilmi kartalta (koordinaatit yllä). 
Okhaldhungan piirikunta (nepaliksi ओखलढुङ्गा, Okhalḍhuṅgā) on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Piirikunnan keskustaajama Okhaldhunga sijaitsee linnuntietä noin 125 kilometriä pääkaupunki Kathmandusta itäkaakkoon.
Vuoristoinen piirikunta rajautuu pohjoisessa Solukhumbun, idässä Khotangin, etelässä Udayapurin sekä lännessä Sindhulin ja Ramechhapin piirikuntiin.
Okhaldhungassa asui vuonna 2011 yhteensä 147 984 henkeä 32 502 perhekunnassa. Piirikunnan pinta-ala on 1 074 neliökilometriä ja väestötiheys 138 as./km2. Piirikunnassa ei ollut kaupunkeja vuonna 2011, mutta keskustaajamana toimi Okhaldhungan kylä(kehitys)komitean (VDC) taajama (1 358 taloutta, 4 963 as., 2011). Okhaldhungan kyläkomitean asutustaajamat sijaitsevat vuorella (korkeus 1 300-1 460 mpy). Toukokuussa 2014 Okhaldhungan piirikuntaan muodostettiin hallinnollisesti sen ensimmäinen kaupunki Siddicharan, johon yhdistettiin useita kyläkomiteoita (VDC) 10 000 asukkaan vähimmäiskoon aikaansaamiseksi.
Ekologis-hallinnollisesti piirikunta ryhmitellään osaksi Nepalin Itäistä kumpuvyöhykettä. Tarkemmassa jaottelussa piirikunnasta 22,2 % luokitellaan ylempään trooppiseen, 51,1 % subtrooppiseen, 24,2 % lauhkeaan ja 2,1 % subalpiiniseen kasvillisuusvyöhykkeeseen sekä 0,5 % vesistöihin kuuluvaksi.
Okhaldhunga oli yksi pahoin kärsineistä piirikunnista 25. huhtikuuta 2015 sattuneessa maanjäristyksessä. YK:n arviointielimen 4. toukokuuta 2015 päiväämän yhteenvedon mukaan maanjäristys vaikutti oleellisesti 23 prosenttiin piirikunnan asukkaista (yli 34 000 ihmistä humanitaarisen avun tarpeessa).
Khijin kylä, Okhaldhungan piirikunta.
Pellon kyntämistä, Khijin kylä, Okhaldhungan piirikunta.
Maisemaa Okhaldhungan piirissä, huomaa pengerviljely vuoren rinteellä.
Taajama-asutusta, Okhaldhunga.
Aiheesta muualla

Kuvia tai muita tiedostoja aiheesta Okhaldhungan piirikunta Wikimedia Commonsissa
Norma Croker

| Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Maa:   Australia> Naisten yleisurheilu. |
| --- | --- | --- | --- |
|  Kultaa | Melbourne 1956 | 4 × 100 m viestijuoksu |  |
Norma Wilson Croker (Fleming; 11. syyskuuta 1934 Brisbane, Queensland – 21. elokuuta 2019  Brisbane, Queensland) oli  australialainen yleisurheilija. Hän kilpaili kesäolympialaisissa vuosina 1956 Melbournessa ja 1960 Roomassa. Melbournessa hän voitti kultaa 4 × 100 metrin viestijuoksujoukkueen jäsenenä yhdessä Shirley Stricklandin, Fleur Mellorin ja Betty Cuthbertin kanssa. Lisäksi hän sijoittui neljänneksi 200 metrin juoksussa.
Roomassa Croker joutui 4 × 100 metrin viestijuoksussa diskatuksi ja jäi 200 metrin juoksussa semifinaaliin. Pituushypyssä hän kuitenkin eteni finaaliin ja 15. sijalle.
Yleisurheilun Australian-mestaruuskilpailuissa Croker sai kahdesti pronssia 220 jaardin juoksussa ja lisäksi yhden hopeamitalin pituushypyssä.
Nordre Aker Budstikke

| Nordre Aker Budstikke |
| --- | --- |

Lehtityyppi:  verkkolehti
Kustantaja:  Amedia
Perustettu:  2004
Päätoimittaja:  Karl Andreas Kjelstrup
Kotikunta:  Oslo
Kotimaa:  Norja
Kieli:  norja
Aiheesta muualla
Kotisivu
Nordre Aker Budstikke (lyh. NAB) on norjalainen vuonna 2004 perustettu verkkolehti, jonka kotikunta on Oslo. Vuosina 2004–2014 se ilmestyi painettuna ilmaisjakelulehtenä. Lehti kuuluu Amedia-konserniin.
Aiheesta muualla

Lehden verkkosivut (norjaksi)
Nordre Aker

| Nordre Aker |
| --- | --- |
 Kaupungin kartta, jossa Nordre Aker korostettuna.
Kaupunki:  Oslo
Koordinaatit:  59°57′02″N, 10°46′02″E
Pinta-ala:  13,6 km² 
Väkiluku:  53 500 (2021)
Nordre Aker on Oslon kaupunginosa. Se sijaitsee muutaman kilometrin ydinkeskustasta pohjoiseen. Sen pinta-ala on 13,6 neliökilometriä ja asukasluku noin 53 500 vuonna 2021.
Aiheesta muualla

Kuvia tai muita tiedostoja aiheesta Nordre Aker Wikimedia Commonsissa
Oslon kaupunginosat
Alna
Bjerke
Frogner
Gamle Oslo
Grorud
Grünerløkka
Nordre Aker
Nordstrand
Sagene
St. Hanshaugen
Stovner
Søndre Nordstrand
Ullern
Vestre Aker
Østensjø
Norma Kamali

Norma Kamali, syntyjään Norma Arraez (s. 27. kesäkuuta 1945 New York, Yhdysvallat) on yhdysvaltalainen muotisuunnittelija, joka on tunnettu monimuotoisista ja monikäyttöisistä vaatteistaan sekä uimapuvuistaan.
Norma Kamalin äiti oli libanonilainen ja isä Espanjan baski. Norma itse halusi taidemaalariksi mutta vanhempien toivomuksesta hän ryhtyi opiskelemaan muotisuunnittelua. Hän sai muotiopintonsa päätökseen New Yorkin Fashion Institute of Technologyssa vuonna 1964. Suunnittelija avioitui Mohammed Hossein Kamalin kanssa ja yhdessä he avasivat ensimmäisen muotiliikkeensä New Yorkiin vuonna 1968, jolloin myös hänen ensimmäinen oma vaatekokoelmansa esiteltiin. Kamalin ensimmäinen oma uimapukukokoelma esiteltiin vuonna 1974. Tunnetuin Kamalin suunnittelemista uimapuvuista on punainen uimapuku näyttelijä Farrah Fawcettin kuuluisassa julistekuvassa vuodelta 1976. 1970-luvulla Kamalin asiakaskuntaan kuuluivat myös laulaja Cher, laulaja Diana Ross ja Bianca Jagger. Vuonna 1978 hän puvusti elokuvan The Wiz. Tunnetuimpia Norma Kamalin asuja on myös moneksi muuntuva nk. sleeping bag -takki. Hän toi 1980-luvun muotiin korotetut olkapäät.
1995 Norma Kamali avasi yhtenä ensimmäisistä suunnittelijoista oman nettikaupan. Norma Kamali on usein palkittu muodin, arkkitehtuurin, sisustuksen ja muotisivustojen palkinnoilla sekä yhteiskunnallisesta työstä luovan toiminnan hyväksi. Norma Kamalilla on oma laattansa Fashion Walk of Famella. 2010 hän sai kunniatohtorin arvon entisessä oppilaitoksessaan Fashion Institute of Technologyssa New Yorkissa.
Kamali kihlautui kymmenen vuoden seurustelun jälkeen vuoden 2020 marraskuussa Marty Edelmanin kanssa. Kamali on aiemmin ollut naimisissa Doug Emhoffin kanssa.
Oichalía (Messenia)

| Oichalía Oichalían kunta Οιχαλία Δήμος Οιχαλίας |
| --- | --- |
 Kunnan sijainti
 Oichalía
 Koordinaatit: 37°14′N, 22°02′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Hallinto:  
 – Asutustyyppi:  kunta, kylä
 – Kallikrates-koodi:  4404
 – Kuntakeskus:  Meligalás
Pinta-ala:  
 – Kokonaispinta-ala:  420,6 km²
Väkiluku (2011):  11 228
 – Kunnallis­yksikkö:  2 100
 – Kylä:  381
 – Väestötiheys:  26,70 as./km²
Aikavyöhyke:  UTC+2
 – Kesäaika:  UTC+3
Rekisterikilpi:  ΚΜ
 
 www.dimos-oixalias.gr 
Infobox OKVirheellinen NIMI-arvo: 
Oichalía (kreik. Οιχαλία) on Kreikan kylä ja samanniminen kunta (Δήμος Οιχαλίας, Dímos Oichalías), joka sijaitsee Messenian alueyksikössä Peloponnesoksen alueella. Koko kunnan pinta-ala on 420,6 neliökilometriä ja väkiluku 11 228. Varsinaisen Oichalían kylän väkiluku on 381 (vuonna 2011). Kunnan kuntakeskus on Meligalás.
Oichalía sijaitsee Peloponnesoksen niemimaan lounaisosassa. Nykyinen Oichalían kunta muodostui, kun Oichalía, Andanía, Dório, Eíra ja Meligalás yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Δήμος Οιχαλίας. Oichalían kunnan verkkosivut. (kreikaksi)
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía
Oskar Schultz

Oskar Alexander Napoleon Schultz (16. syyskuuta 1855 Padasjoki – 10. maaliskuuta 1919 Turku) oli suomenruotsalainen insinööri ja Turun rahatoimikamarin sihteeri joka toimi RKP:n kansanedustajana ensimmäisessä eduskunnassa.
Schultzin vanhemmat olivat ruukintarkastaja Lars Gustaf Schultz ja Maria Sofia Thalin. Hän pääsi ylioppilaaksi 1875 ja valmistui 1882 insinööriksi ja filosofian maisteriksi. Schultz oli aluksi Helsingin kaupungin rakennusviraston palveluksessa ja sitten Kuopion ruotsalaisen yhteiskoulun opettajana vuoteen 1885 saakka. Hän toimi rakennushallituksen nuorempana apulaisinsinöörinä 1885–1886 ja Saimaan kanavan piiri-insinöörinä sekä Lappeenrannan kaupungininsinöörinä 1886–1896. Viimeksi Schultz oli Turun rahatoimikamarin sihteerinä 1897–1919.
Schultz oli kansanedustajana 1907–1908 edustaen Turun läänin eteläistä vaalipiiriä. Hän oli myös Turun kaupunginvaltuuston ja Suomen kaupunkiliiton hallituksen jäsenenä.
Oskar Schultz oli naimisissa vuodesta 1884 Emma Felicite Oller Schanchen kanssa.
Nukit

| Nukit |
| --- | --- |
 Valkonukki (Androsace lactea)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Ericales
Heimo::  Esikkokasvit Primulaceae
Alaheimo::  Primuloideae
Suku::  Nukit Androsace  L.
Katso myös
   Nukit Wikispeciesissä   Nukit Commonsissa 
Infobox OKNimi-testi OK: 
Nukit (Androsace) on kasvisuku esikkokasvien heimossa. Siihen kuuluu ainakin sata lajia, joista noin 25 kasvaa Euroopassa. Joitakin lajeja kasvatetaan koristekasveina esimerkiksi kivikkopuutarhoissa.
Nukkilajeja

alppinukki (Androsace alpina)
punanukki (Androsace carnea)
peltonukki (Androsace elongata)
idännukki (Androsace filiformis)
valkonukki (Androsace lactea)
tylppänukki (Androsace obtusifolia)
kiinannukki (Androsace sarmentosa)
rusettinukki (Androsace sempervivoides)
ketonukki (Androsace septentrionalis)
nukkanukki (Androsace villosa)
isonukki (Androsace maxima)
vitaliana (Androsace vitaliana, syn. Vitaliana primuliflora)
Nukit Suomessa

Suomessa kasvaa vakiintuneena kolme nukkien suvun lajia. Ketonukki on harvinainen, rauhoitettu ketokasvi Etelä-Suomessa. Idännukki ja peltonukki ovat hyvin harvinaisia tulokaskasveja. Lisäksi isonukista on kaksi vanhaa havaintoa 1900-luvun alusta.
Aiheesta muualla

Finto: Kassu – Kasvien suomenkieliset nimet: Nukit (Androsace)
Oki (1942)

| Oki / 隠岐 |
| --- | --- |
 Oki

Aluksen vaiheet
Rakentaja:  Uraga Dock Company
Kölinlasku:  27. helmikuuta 1942
Laskettu vesille:  20. lokakuuta 1942
Palveluskäyttöön:  28. maaliskuuta 1943
Poistui palveluskäytöstä:  20. marraskuuta 1945
Loppuvaihe:  Kiinalle 1947
Tekniset tiedot
Uppouma:  870 t (standardi)
Pituus:  76,2 m (vesiraja) 77,72 m (kokonaispituus)
Leveys:  9,1 m
Syväys:  3,05 m
Koneteho:  4 200 bhp
Nopeus:  19,7 solmua
Miehistöä:  147
Aseistus
Aseistus:  3 × 12 cm/45 tykkiä 4 × 25 mm tyyppi 96 36 × syvyyspommia
Oki (jap. 隠岐) oli keisarillisen Japanin laivaston Etorofu-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Uraga Dock Companyltä, missä köli laskettiin 27. helmikuuta 1942. Alus laskettiin vesille 20. lokakuuta ja otettiin palvelukseen 28. maaliskuuta 1943.
Palvelus

Alus poistettiin alusluettelosta 20. marraskuuta 1945 ja aloitti 1. joulukuuta kotiutuvien sotilaiden kuljetukset Japaniin. Alus luovutettiin 29. elokuuta 1947 sotakorvauksena Kiinalle.
Oskar Rokkanen

Oskar Walter Rokkanen (14. heinäkuuta 1882 Mikkelin mlk – 24. elokuuta 1973 Helsinki) oli suomalainen kauppaneuvos, Pohjoismainen Sähkö Oy:n perustaja ja toimitusjohtaja sekä levytuottaja. Rokkanen perusti PSO:n vuonna 1918.
Mikkelin maalaiskunnassa syntynyt Rokkanen vietti lapsuutensa ja nuoruutensa Inkerinmaalla. Hän suoritti kauppakoulun Pietarissa vuonna 1904.
Rokkanen oli huomattava sähköalan liikemies, joka vaikutti myös suomalaisen äänilevyteollisuuden kehitykseen. Pohjoismainen Sähkö Oy oli 1930-luvulla Suomen suurin levy-yhtiö, jolle levyttivät muun muassa Tauno Palo, Viljo Vesterinen, Dallapé-orkesteri ja Georg Malmstén. Oskar Rokkanen sai kauppaneuvoksen arvonimen vuonna 1948.
Rokkanen oli naimisissa Helena Sofia Rokkasen (o.s. Puhakka, k. 1975) kanssa. Heidän tyttäristään Mirjam Helin (1911–2006) oli oopperalaulaja ja laulunopettaja, nuorempi Elbe Häkkinen (1914–1951) sanoittaja ja säveltäjä. Heidän poikansa insinööri Lauri Uljas Oskari Rokkanen (s. 1920) toimi isänsä kuoleman jälkeen PSO:n johtajana sen lopettamiseen, vuoteen 1977 asti.
Rokkanen kuoli 91-vuotiaana Helsingissä vuonna 1973. Hänet on haudattu tyttärensä Elben viereen Hietaniemen hautausmaalle Helsinkiin.
Nykyaikainen viisiottelu kesäolympialaisissa 2016 – miesten yksilökilpailu

Nykyaikaisen viisiottelun miesten turnaus Rio de Janeiron olympialaisissa 2016 käytiin 18. – 20. elokuuta. Kilpailut käytiin kolmella eri areenalla: uinti käytiin Centro Aquático de Deodorolla, Estádio de Deodorolla ratsastus ja ampumajuoksu sekä Arena da Juventudella miekkailu. Kilpailun voitti venäläinen Aleksandr Lesun ennen ukrainalaista Pavel Tymošenkoa ja meksikolaista Ismael Hernándezia.
Aiheesta muualla

Kuvia tai muita tiedostoja aiheesta Nykyaikainen viisiottelu kesäolympialaisissa 2016 – miesten yksilökilpailu Wikimedia Commonsissa
Neuvostopropaganda

Neuvostoliittolaisen tai­tei­li­jan Aleksei Radakovin (1879–1942) us­kon­non­vas­tai­nen pro­pa­gan­da­ju­lis­te ar­vi­ol­ta vuo­del­ta 1929.
”Jotta meillä olisi enemmän, mei­dän täytyy tuottaa enemmän. Tuot­taak­sem­me enem­män, meidän täy­tyy tie­tää enemmän.”
Neuvostoliiton propaganda perustui marxilais-leniniläiseen ideologiaan, tuki kommunistista puoluetta, ulottui kaikkialle ja oli hyvin tehokasta. Se ulottui sosiaali- ja luonnontieteisiin tuottaen monia pseudotieteellisiä teorioita kuten lysenkolaisuuden, kun taas varsinaiseen tieteeseen perustuvia tieteenaloja kuten genetiikka, kybernetiikka ja vertaileva kielitiede tuomittiin ja kiellettiin ”porvarillisena pseudotieteenä”. On sanottu, että ”totuuksia sorrettiin, kaikkien alojen valheita jauhettiin taukoamatta painotuotteissa, loputtomissa kokouksissa, kouluissa, joukkomielenosoituksissa ja radiossa”kenen mukaan?.
Neuvostoliiton pääsensuurielin Glavlit työllisti 70 000 täysiaikaista työntekijää paitsi poistamaan ei-toivottavaa tekstiä, myös ”varmistamaan, että oikeanlainen ideologinen väri lisättiin jokaiseen julkaistuun seikkaan”kenen mukaan?. Minkä tahansa ”puolueen linjan” vastaisen seikan kertomisesta rangaistiin vankeudella. ”Nykyään mies puhuu vapaasti ainoastaan vaimolleen – yöllä, lakanat pään yli vedettynä”, kirjailija Isaak Babel sanoi yksityisesti luotetulle ystävälleen.
Robert Conquestin mukaan ”ennennäkemätön terrori näyttää välttämättömältä ideologisesti motivoiduille yrityksille muuttaa yhteiskuntaa massiivisesti ja nopeasti, kaikkien luonnollisten mahdollisuuksien vastaisesti”. Tähän liittyvät väärennökset tapahtuivat kaikilla tasoilla, mittakaavassa, joka tuskin oli uskottavaa. Tosiasiat, todelliset tilastotiedot, katosivat fantasiamaailmaan. Historia – mukaan lukien kommunistipuolueen historia – kirjoitettiin uusiksi. Epähenkilöt katosivat virallisista tiedoista. Uusi menneisyys – ja uusi nykyhetki – pakotettiin neuvostokansan vangittuihin mieliin, mikä myönnettiin totuuden tullessa esiin 1980-luvun lopulla.
Lasten indoktrinointi

Neuvostopropagandan tärkeä päämäärä oli luoda uusi ihminen. Koulut ja kommunistiset nuorisojärjestöt, kuten neuvostopioneerit ja Komsomol, yrittivät poistaa lapset ”pikkuporvarillisesta” perheestä ja indoktrinoida heidät kollektiiviseen elämäntapaan.
Erään koulutusteoreetikon mukaan lapset olivat kuin pehmeää vahaa, heistä pitäisi muotoilla kommunisteja ja heidät piti kansallistaa. ”Velvoittaa äiti antamaan lapsensa neuvostovaltiolle – se on tehtävämme.”
Lenin-setä-propaganda alkoi jo lastentarhoista. Vladimir Leninistä tehtiin lapsille jumalan kaltainen hahmo Neuvostoliiton perustajana. Lapsiin tartutettiin ajatus, että he olivat mukana maailmanvallankumouksessa, joka on tärkeämpää kuin perhesiteet. Pavlik Morozov, joka petti isänsä salaiselle poliisille (NKVD), nostettiin suureksi esikuvaksi.
Tuhoamispropaganda

Joidenkin historioitsijoiden mukaan neuvostopropagandan tärkeä tehtävä oli ”oikeuttaa kokonaisten sosiaaliryhmien poliittinen sorto, ryhmien, joita marxismi piti proletariaatin vihollisina”, kuten kasakoiden ja kulakkien vastaiset kampanjat. Richard Pipes kirjoitti: ”Kommunistipropagandan keskeinen tavoite oli nostattaa väkivaltaisia poliittisia tunteita hallinnon vastustajia vastaan.”
Tehokkain keino tähän oli ”uhrin ihmisyyden kieltäminen, epäinhimillistäminen (dehumanisaatio)”. Vladimir Lenin vaati vihollisten tuhoamista ”haitallisina hyönteisinä", ”täinä”, ”verenimijöinä”.
Kirjailija, propagandisti Maksim Gorkin mukaan: ”Luokkavihaa tuli kasvattaa orgaanisen inhon kautta. Vihollinen piti nähdä alempana olentona.”
Hän myös vaati käyttämään kansanvihollisia ”koe-eläiminä” ihmiskokeissa Neuvostoliiton kokeellisen lääketieteen instituutissa vuonna 1933, mikä olisi ”todellinen palvelus ihmiskunnalle”. Esimerkki demonisoivasta eläinretoriikasta olivat valtionsyyttäjä Andrei Vyšinskin puheet Stalinin näytösoikeudenkäynneissä. Hän sanoi epäillyistä: